
[bookmark: _Toc522318486]I. ОСНОВНИ ПОЛОЖЕНИЯ

Във връзка с чл. 31, ал. 1 от Закон за обществените поръчки Министерство на труда и социалната политика предоставя на участниците в обществена поръчка с предмет „Оценка на ефективността, ефикасността и въздействието на мерките за насърчаване на социалната икономика, финансирани в рамките на ОП РЧР 2007 – 2013 и ОП РЧР 2014 – 2020“ указание за подготовка на офертите и приложените образци на документи в обществената поръчка.
1. Участник в процедура за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги съгласно законодателството на държавата, в която то е установено. 
2. Всеки участник има право да представи само една оферта по настоящата обществена поръчка.
3. Разяснения по условията на процедурата се дават в съответствие с чл. 33 от ЗОП.
4. Обменът на информация между възложителя и участниците се осъществява в писмен вид. 
4.1. Информацията от възложителя към участниците, свързана с процедурата за възлагане на обществената поръчка, се публикува на профила на купувача на интернет адреса, посочен в обявлението за поръчка, в обособената за целта електронна преписка в съответствие с чл. 36а от ЗОП, и чл. 23 и чл. 24 от ППЗОП.
[bookmark: _Toc522318487]4.2. Участниците могат да представят своите писма и уведомления чрез факс, препоръчано писмо с обратна разписка, или по електронен път при условията и по реда на Закона за електронния документ и електронните удостоверителни услуги.

II. КРИТЕРИЙ ЗА ВЪЗЛАГАНЕ НА ПОРЪЧКАТА

1. Обществената поръчка се възлага въз основа на икономически най-изгодната оферта, определена въз основа на критерий за възлагане „оптимално съотношение качество/цена, оценяван въз основа на цената и показатели, включващи качествени аспекти, свързани с предмета на обществената поръчка“ съгласно чл. 70, ал. 2, т. 3 от ЗОП.
2. На основание чл. 70, ал. 3 от ЗОП, избраният критерий за възлагане е посочен в обявлението и настоящата документация.

[bookmark: _Toc522318488]III. ИЗИСКВАНИЯ ЗА ЛИЧНО СЪСТОЯНИЕ НА УЧАСТНИЦИТЕ И ОСНОВАНИЯ ЗА ЗАДЪЛЖИТЕЛНО ОТСТРАНЯВАНЕ

1. От участие в процедурата за възлагане на обществената поръчка се отстранява участник:
- за когото е налице обстоятелство по чл. 54, ал. 1, във връзка с чл. 54, ал. 2 – 5 от ЗОП.
- за чиято оферта е налице някое от основанията по чл. 107 от ЗОП;
- за когото се установи, че подлежи на отстраняване на основание чл. 5, ал. 1, т. 3, буква „а“, във връзка с чл. 3, т. 8 от Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;
- за когото се установи, че подлежи на отстраняване на основание чл. 69 от Закона за противодействие на корупцията и за отнемане на незаконно придобитото имущество.
- участник, който не удължи или не потвърди срока на валидност на офертата си в изпълнение на чл. 35а, ал. 3 от ППЗОП.  
2. От участие в процедурата за възлагане на обществената поръчка се отстранява участник - обединение от физически и/или юридически лица, когато за член на обединението е налице някое от основанията за отстраняване по чл. 54, ал. 1 от ЗОП. 
3. Основанията за отстраняване се прилагат до изтичане на сроковете по чл. 57, ал. 3 от ЗОП.
4. Като доказателства за надеждността участникът представя документите по чл. 45, ал. 2 от ППЗОП.
5. Основанията по чл. 54, ал. 1, т.1, 2 и 7 се отнасят за лицата по чл. 54, ал. 2 и 3 от ЗОП във връзка с чл. 40, ал. 1 от ППЗОП.
6. На основание чл. 46, ал. 1 от ППЗОП участниците са длъжни да уведомяват писмено възложителя в 3-дневен срок от настъпване на обстоятелство по чл. 54, ал. 1, чл. 101, ал. 11 от ЗОП.

[bookmark: _Toc522318489]IV. КРИТЕРИИ ЗА ПОДБОР

1. Изисквания за технически и професионални способности на участниците:
Минималните изисквания за технически и професионални способности са посочени в раздел III.1.3 от обявлението за поръчка.
1.1. Участникът следва да е изпълнил дейности с предмет и обем, сходен с този на поръчката, за последните три години от датата на подаване на офертата. Участникът следва да е изпълнил минимум една услуга с предмет сходен с този на обществената поръчка, като под дейности, сходни с предмета на обществената поръчка, следва да се разбира изпълнението на услуги, свързани с прилагане на методи и на инструменти за оценка и анализ (напр. анализ разходи – ползи, анализ разходи – ефективност, статистически модели за откриване на зависимости, оценка на въздействието на меки мерки, икономически, качествен и количествен анализ или друго приложимо), събиране на първична качествена и количествена информация, анализ на първични и вторични данни, изготвяне на доклади и препоръки. 
Възложителят ще приеме за достатъчни услугите, сходни с предмета, независимо от обема, в който са реализирани. 
1.2. За изпълнение на обществената поръчка участникът следва да разполага с екип от експерти, който включва като минимум един ръководител на екипа и най-малко двама изследователи.
Минимални изисквания към екипа:
· опит в управление на проекти, включително в цялостното управление на дейностите, разпределение и координиране на задачите и проследяване на сроковете, осъществяване на качествен контрол върху резултатите, опит в ръководенето на екип(и) от експерти и способност да работи едновременно по изпълнението на повече от един проект, способност да осъществява ефективна комуникация с възложителя (клиента);
· професионална компетентност в областта на дизайна и провеждането на оценки за подкрепа на предприемачеството, вкл. в прилагането на техники, инструменти и методи за икономически и/или финансов анализ, статистически модели за откриване и оценка на зависимости и взаимовръзки, методи за оценка на меки мерки, базирани на теория на промяната;
· опит в извършването на поне две оценки на мерки за подкрепа на социални предприятия или малки и средни предприятия през последните 5 години; 
· професионална компетентност в реализацията на проучвания, вкл. изграждане и тестване на изследователска методология, разработване на комплексен инструментариум за проучване и формиране на извадки; осъществяване на теренна работа, статистическа обработка на данни и анализ на резултати от проучвания. 
Всеки един участник следва да предложи екип за изпълнение на поръчката, който в своята съвкупност да притежава минимално изискуемата професионална компетентност. Участникът трябва да посочи за всяка от позициите отделни лица. Участникът може да предложи и по-разширен екип за оценка ако счита, че това е необходимо за изпълнението на договора. Привличането на допълнителни експерти за изпълнение на специфични задачи следва да бъде описано в техническото предложение на участника. 
2. При участници обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
3. В случай, че участникът ще ползва подизпълнители, посочените критерии за подбор се прилагат за тях, съобразно вида и дела от предмета на поръчката, която те ще изпълняват, посочен в офертата на участника.
4. В случай че при изпълнение на поръчката участникът ползва капацитета на трети лица, последните следва да отговарят на критериите за подбор, за доказването на които участникът се позовава на техния капацитет. По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица, само ако тези лица ще участват в изпълнението на частта от поръчката, за която е необходим този капацитет.
5. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл. 65, ал. 2 - 4 от ЗОП.

[bookmark: _Toc522318490]V. ПОДГОТОВКА И СЪДЪРЖАНИЕ НА ДОКУМЕНТИТЕ

1. Всеки участник декларира лично състояние, липсата на основания за отстраняване, посочени по т. ІІI и съответствието с поставените от възложителя критерии за подбор по т. IV от настоящите указания, чрез представяне на Единен европейски документ за обществени поръчки (ЕЕДОП), съгласно чл. 67, ал. 1 от ЗОП (Приложение № 1 към документацията за обществената поръчка в *.xml, *.pdf и *.doc формат). Когато участникът е посочил, че ще използва капацитета на трети лица за доказване на съответствието с критериите за подбор или, че ще използва подизпълнители, за всяко от тези лица се представя отделен ЕЕДОП, който съдържа информацията по чл. 67, ал. 1 от ЗОП.
1.1. Участниците посочват правно-организационната форма, под която осъществяват дейността си чрез идентификацията, посочена в част II, раздел „А“ от ЕЕДОП. 
1.2. Участниците посочват представителството в част II, раздел „Б” от ЕЕДОП. В част II, раздел „В“ на ЕЕДОП участниците декларират дали ще използват капацитета на други субекти (трети лица), за да изпълнят критериите за подбор. 
1.3. В част II, раздел „Г“ на ЕЕДОП участниците декларират информация за подизпълнителите, в случай че възнамеряват да възложат на трети страни изпълнението на част от поръчката. 
1.4. В част III, раздел „А“ и „Б“ на ЕЕДОП участниците декларират информация, свързана с липсата на основания за отстраняване по чл. 54, ал. 1 от ЗОП.
1.5. В част III, раздел „Г“ на Единния европейски документ за обществени поръчки (ЕЕДОП) участниците декларират информация, свързана със специфични национални основания за изключване (отстраняване) като:
· осъждания за престъпления по чл. 194-208, чл. 213а-217, чл. 219 – 252, чл. 254а – 255а и чл. 256 - 260 НК (чл. 54, ал. 1, т. 1 от ЗОП); Посочва се информация за престъпления, аналогични с описаните, когато лицата са осъдени в друга държава.
· нарушения по чл. 61, ал. 1, чл. 62, ал. 1 или 3, чл. 63, ал. 1 или 2, нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда (чл. 54, ал. 1, т. 6 от ЗОП);
· нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);
· свързаност по смисъла на § 2, т. 44 от ДР на ЗОП между участниците в обществената поръчка (чл. 107, т. 4 от ЗОП);
· основния за отстраняване по чл. 3, т. 8 от Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен ако не е налице изключението по чл. 4 от същия закон.
· основанията за отстраняване по чл. 69 от Закона за противодействие на корупцията и за отнемане на незаконно придобитото имущество.
В случай че изброените по горе в т. 1.5. основания за отстраняване не са налице по отношение на даден участник, в част III, раздел „Г“ на ЕЕДОП се посочва отговор „НЕ“.
В случай, че е налице основание за отстраняване от изброените по-горе съответният участник посочва отговор „ДА“ и попълва информацията за приложимото специфично основание за изключване и предприетите мерки. 
2. [bookmark: _GoBack]В част ІV, раздел „В“ на Единния европейски документ за обществени поръчки (ЕЕДОП) във връзка с изискването по т. IV, т. 1.1. от указанията и посоченото в обявлението за поръчка, участниците попълват списък на услугите, изпълнени през последните три години от датата на подаване на офертата, които са сходни с предмета на обществената поръчка, с посочване на стойностите, датите и получателите.
Доказване: 
В случаите по чл. 67, ал. 5 и чл. 112, ал. 1, т. 2 от ЗОП за доказване на съответствие с поставения критерий за подбор се представя списък на услугите, които са сходни с предмета на обществената поръчка, с посочване на стойностите, датите и получателите, съобразно декларираното в еЕЕДОП, заедно с документи, които доказват извършената услуга.
3. В част ІV, раздел „В“, т. 6 на Единния европейски документ за обществени поръчки (ЕЕДОП) във връзка с изискването по т. IV, т. 1.2. от указанията и посоченото в обявлението за поръчка, участниците посочват лицата, които ще изпълняват поръчката, с описани всички необходими данни за професионалната им компетентност, подлежащи на преценка за съответствие с поставените от възложителя изисквания.
Доказване: 
В случаите по чл. 67, ал. 5 и чл. 112, ал. 1, т. 2 от ЗОП за доказване на съответствие с поставения критерий за подбор се представят следните документи: списък на персонала, който ще изпълнява поръчката, както и документи, които доказват професионалната компетентност на лицата. 
Възложителят поставя следните изисквания към документите, които доказват професионалната компетентност на лицата:
· да не са издадени от самото лице, тъй като в този случай ще представляват деклариране на определени обстоятелства, а не удостоверяване;
· да са издадени от лице, чието качество има отношение към изпълнената дейност, поради което може надеждно да удостовери изпълнението ѝ (възложител, работодател, длъжностно лице с удостоверителни функции и др.)
· в тях да се съдържат всички необходими данни, подлежащите на преценка за съответствие с поставените от възложителя изисквания.
4. Когато участникът има повече от един прокурист, декларацията се подава само от прокуриста, в чиято представителна власт е включена територията на Република България.
5. Когато лицата по чл. 54, ал. 2 и ал. 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.
6. Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП, подписан от съответното лице.
7. В ЕЕДОП по т. 5 могат да се съдържат и обстоятелствата по чл. 54, ал. 1, т. 3 – 6 от ЗОП, както и тези, свързани с критериите за подбор, ако лицето, което го подписва, може самостоятелно да представлява съответния стопански субект.
8. При необходимост от деклариране на обстоятелствата по чл. 54, ал. 1, т. 3 – 6 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.
9. Когато документи, свързани с участие в обществената поръчка, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.
10. По отношение на подизпълнителите не следва да са налице основания за отстраняване по т. ІІI, т.1 от настоящите указания и трябва да отговарят на критериите за подбор, съобразно вида и дела от предмета на поръчката, които ще изпълняват. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата по т. ІІI, т.1 от настоящите указания.
11. Когато участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението. Участниците в обединението от физически и/или юридически лица следва да определят партньор, който да представлява обединението пред възложителя за целите на обществената поръчка
12. Когато за участник в обществената поръчка е налице някое от основанията по чл. 54, ал. 1 от ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП. 
13. Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.
14. Участник – обединение, което не е юридическо лице, следва да представи копие от документ за създаване на обединението, както и следната информация във връзка с конкретната обществена поръчка:
·  правата и задълженията на участниците в обединението;
·  разпределение на отговорността между членовете на обединението, включително уговаряне на солидарна отговорност;
·  дейностите, които ще изпълнява всеки член на обединението.

[bookmark: _Toc522318491]VI. ПРЕДСТАВЯНЕ НА ОФЕРТИТЕ

1. Всяка една оферта следва да съдържа документите, посочени в обявлението и документацията за поръчката.
2. Документите, свързани с участието в процедурата се представят в съответствие с изискванията на чл. 47, ал. 1 и ал. 2 от ППЗОП. 
[bookmark: _Hlk5878798]3. С подаването на офертата се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор. 

4. Опаковката с документите за участие съдържа:
4.1. Опис на документите и информацията, съдържащи се в опаковката, подписан от участника, съгласно чл. 47, ал. 3 от ППЗОП – свободен текст.
Заявлението за участие включва най-малко следните документи:
4.2. Единен европейски документ за обществени поръчки (ЕЕДОП) (Приложение № 1 в *.xml, *.pdf и *.doc формат) в съответствие с изискванията на закона и документацията. 
Важно! Съгласно чл. 67, ал. 4 от ЗОП, във връзка с §29, т. 5, б. „а“ от Преходните и заключителни разпоредби на ЗОП, считано от 1 април 2018 г. Единният европейски документ за обществени поръчки се представя задължително в електронен вид (е-ЕЕДОП).
4.2.1. Възложителят предоставя образец на ЕЕДОП за процедурата с останалата документация за обществената поръчка в следните формати:  
4.2.1.1. Като съставен от възложителя образец на ЕЕДОП с Информационната система за попълване и повторно ползване на ЕЕДОП, под формата на генериран файл (espd-request), във формат *.xml (подходящ за компютърна обработка) и *.pdf формат (удобен за преглед).
4.2.1.2. Като образец на ЕЕДОП във формат *.doc, изтеглен от официалната интернет страница на Агенцията по обществени поръчки (АОП).
4.2.2. Участниците могат да изберат и да свалят един от двата горепосочени формати, като:
4.2.2.1. При избор на т. 4.2.1.1. във формат *.xml, следва да използват Информационната система за попълване и повторно използване на ЕЕДОП, която може да се открие чрез Портала за обществени поръчки, секция РОП и е-услуги - Единeн европейски документ за обществени поръчки, както и директно на интернет адрес: https://espd.eop.bg/espd-web/filter?lang=bg. В нея те следва да заредят предоставения от възложителя файл във формат *.xml, да попълнят необходимите данни и да го изтеглят и запазят във формати *.pdf и *.xml. Възложителят приема завършения ЕЕДОП в *.pdf формат, който следва да е подписан с електронен подпис от съответните лица. При изготвяне на офертата си участникът следва посочените по-долу стъпки:
· Достъпва Информационната система за попълване и повторно ползване на ЕЕДОП на адрес: https://espd.eop.bg/espd-web/filter?lang=bg;
· Избира бутон „български език“;
· Избира бутон „икономически оператор“;
· Избира бутон „Искате да заредите файл в ЕЕДОП“;
· В поле „Качите документ“ зарежда изтегления разархивиран файл с разширение *.xml (напр. файла espd-request.xml) от електронната преписка на настоящата поръчка в Профила на купувача и попълва необходимите данни в заредената форма на еЕЕДОП.
· След попълването на данните, участникът изтегля файла (espd-response) на локален компютър.
Системата за е-ЕЕДОП е онлайн приложение и не може да съхранява данните, поради което е-ЕЕДОП в *.xml и/или *.pdf формат винаги трябва да се запазва и съхранява локално на компютъра на потребителя. 
4.2.2.2. При избор на т. 4.2.1.2. следва да попълнят необходимите данни в ЕЕДОП и да го преобразуват в нередактируем формат (например *.pdf или еквивалент), след което съответните лица да го подпишат с електронен подпис и представят на възложителя.
4.2.3. Участниците, след като изтеглят и попълнят е-ЕЕДОП в съответствие с изискванията на ЗОП и ППЗОП и условията на възложителя, следва да го подпишат с квалифициран електронен подпис.
4.2.4. Възложителят приема е-ЕЕДОП само по някои от следните начини:
а) приложен на подходящ електронен носител към пакета документи за участие в процедурата. Например: компактдиск (CDR, CD R/W), USB флаш и др.
б) предоставен чрез осигурен достъп по електронен път до изготвения и подписан електронно ЕЕДОП.
Важно! При избран начин по буква „б“ документът следва да е снабден задължително с електронен времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите. Като приложение към документацията следва да бъде представен документ -декларация, в която да се посочи адресът, на който е осигурен достъп до е-ЕЕДОП.
4.2.5. Възложителят приема е-ЕЕДОП при следните условия:
4.2.5.1. Документът да е в нередактируем формат (например PDF или еквивалент).
4.2.5.2. Документът следва да е подписан с валиден квалифициран електронен подпис със средствата на съответния софтуерен продукт, поддържащ дадения формат.
4.2.5.3. Файлът, съдържащ документът да не е заразен с вируси, както и не трябва да съдържа макроси или изпълним програмен код.
4.2.5.4. Документът следва да съдържа прав (некриптиран) текст.
4.3. Документи за доказване на предприети мерки за надеждност, когато е приложимо.
4.4. Документ, по чл. 37, ал. 4 от ППЗОП, когато е приложимо.
4.5. Доказателство за поетите от подизпълнителя задължения (когато е приложимо).
4.6. Техническо предложение, съдържащо:
4.6.1. Предложение за изпълнение на поръчката в съответствие с техническите спецификации и изискванията на възложителя, съгласно приложения към документацията образец - Приложение № 2. 
4.7. Ценово предложение - изготвя се и се представя в съответствие с приложения към документацията образец (Приложение № 3) в отделен запечатан, непрозрачен плик с надпис: „Предлагани ценови параметри”, съгласно чл. 47, ал. 3 от ППЗОП. Пликът, съдържащ ценовото предложение на участника, се поставя в опаковката на офертата.
При подготовката на ценовото предложение в съответствие с приложения образец, участниците да спазят следните изисквания:
· Предлаганата цена е крайна и следва да включва всички разходи за изпълнение на дейностите, посочени в техническата спецификация.
· Същата ще бъде валидна за целия срок на договора. 
· Предложената цена следва да бъде с положителна стойност и различна от „0“ (нула), с изписване до втори знак след десетичната запетая. 

Всички копия на документи, представени от участника, следва да бъдат заверени с гриф „Вярно с оригинала” и подпис на заверяващото го лице. 

